# Βιντσέντσο Μοντέλα

Βιντσέντσο Μοντέλα| Προσωπικές πληροφορίες |
| --- |
| Ημερ. γέννησης | 18 Ιουνίου 1974 (1974-06-18) |
| Τόπος γέννησης | Πομιλιάνο ντ'Αρκο |
| Ύψος | 1,72 μ. |
| Θέση | Κεντρικός επιθετικός |
| Ομάδες νέων |
| 1986–1990 | Έμπολι |
| Επαγγελματική καριέρα\* |
| Περίοδος | **Ομάδα** | **Συμμ.†** | **(Γκ.)†** |
| 1990–1995 | Έμπολι | 51 | (27) |
| 1995–1996 | Τζένοα | 34 | (21) |
| 1996–1999 | Σαμπντόρια | 83 | (54) |
| 1999–2009 | Ρόμα | 192 | (83) |
| 2007 | →Φούλαμ | 10 | (3) |
| 2007–2008 | →Σαμπντόρια | 13 | (4) |
| Σύνολο |  | **383** | **(192)** |
| Εθνική ομάδα |
| Περίοδος | **Ομάδα** | **Συμμ.†** | **(Γκ.)†** |
| 1999–2005 | Ιταλία | 20 | (3) |
| Προπονητική καριέρα |
| Περίοδος | **Ομάδα** |  |  |
| 2011 | Ρόμα (υπηρεσιακός) |
| 2011–2012 | Κατάνια |
| 2012–2015 | Φιορεντίνα |
| 2015–2016 | Σαμπντόρια |
| 2016–2017 | Μίλαν |
| 2017–2018 | Σεβίλλη |
| 2019 | Φιορεντίνα |
| 2021–2023 | Αντάνα Ντεμίρσπορ |
| 2023– | Τουρκία |
| \* Οι συμμετοχές και τα γκολ στις προηγούμενες ομάδες υπολογίζονται μόνο για τα εγχώρια πρωταθλήματα.
† Συμμετοχές (Γκολ).  |

Ο **Βιντσέντσο Μοντέλα** (ιταλικά: *Vincenzo Montella*‎‎, προφέρεται: [vinˈtʃɛntso monˈtɛlla], 18 Ιουνίου 1974 - ) είναι Ιταλός προπονητής ποδοσφαίρου και παλαίμαχος ποδοσφαιριστής που αγωνίζονταν στη θέση του επιθετικού. Είναι ο σημερινός προπονητής της εθνικής ομάδας ποδοσφαίρου της Τουρκίας.

Το παρατσούκλι του Μοντέλα κατά τη διάρκεια της καριέρας του ήταν "αεροπλανίνο", σε σχέση με το μικρό ανάστημά του και τον τρόπο του πανηγυρισμού γκολ, στο οποίο άνοιγε τα χέρια του σαν φτερά. Ένας παραγωγικός σκόρερ, σε όλη την καριέρα του, ο Μοντέλα έπαιξε ως επιθετικός για τις ιταλικές ομάδες Έμπολι, Τζένοα, Σαμπντόρια και Ρόμα και για μια περίοδο αγωνίστηκε με τη μορφή δανεισμού στην Αγγλία με τη Φούλαμ. Τον θυμούνται κυρίως για τις εμφανίσεις του με τη Ρόμα (1999–2007), όπου κέρδισε τον τίτλο της Σέριε Α και το Σούπερ Καπ Ιταλίας κατά τη διάρκεια της σεζόν 2000–01, φτάνοντας επίσης αργότερα στον τελικό του Κυπέλλου Ιταλίας του 2003 με τον σύλλογο. Το 2013, ο Μοντέλα εισήχθη στο Hall of Fame της Ρόμα. Σε διεθνές επίπεδο, είχε 20 συμμετοχές με την Εθνική Ιταλίας μεταξύ 1999 και 2005, σημειώνοντας τρία γκολ. Ήταν κυρίως μέλος της ιταλικής ομάδας που έφτασε στον τελικό του UEFA Euro 2000 και εκπροσώπησε επίσης τη χώρα του στο Παγκόσμιο Κύπελλο του 2002.

Ο Μοντέλα ξεκίνησε την προπονητική του καριέρα ως υπηρεσιακός προπονητής της Ρόμα το 2011, ενώ αργότερα ανέλαβε προπονητής της Κατάνια την επόμενη σεζόν. Το 2012, μετακόμισε στη Φιορεντίνα, όπου πέρασε τρεις σεζόν, οδηγώντας τον σύλλογο σε τρεις συνεχόμενες θέσεις στην τέταρτη θέση του πρωταθλήματος, τον τελικό του Κόπα Ιταλία του 2014 και τους ημιτελικούς του Γιουρόπα Λιγκ το 2015. Μετά από μια σεζόν με τη Σαμπντόρια, διορίστηκε προπονητής της Μίλαν το 2016 και αργότερα την ίδια χρονιά, κέρδισε τον πρώτο του τίτλο ως προπονητής με τον σύλλογο, το Ιταλικό Σούπερ Καπ. Απολύθηκε από τον σύλλογο το 2017 και στη συνέχεια διορίστηκε προπονητής της ισπανικής Σεβίλλης. Παρά το γεγονός ότι έφτασε στον τελικό του Κυπέλλου Ισπανίας και έφτασε στα προημιτελικά του Τσάμπιονς Λιγκ για πρώτη φορά στην ιστορία του συλλόγου, απολύθηκε από τη Σεβίλλη τέσσερις μήνες μετά την πρόσληψη του, μετά από μια σειρά που περιελάμβανε εννέα αγώνες χωρίς νίκη. Επέστρεψε στη Φιορεντίνα το 2019, με την δεύτερη θητεία του να διαρκεί πάνω από οκτώ μήνες. Μετά από μια περίοδο που προπονούσε την Αντάνα Ντεμίρσπορ στο τουρκικό πρωτάθλημα, προσλήφθηκε ως ομοσπονδιακός προπονητής της εθνικής ομάδας της Τουρκίας τον Σεπτέμβριο του 2023.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Βιντσέντσο Μοντέλα στο Wikimedia Commons
* Βιντσέντσο Μοντέλα στη FIFA (αρχειοθετημένος) (Αγγλικά)

* Βιντσέντσο Μοντέλα's προφίλ παίκτη στο National-Football-Teams.com